# Cardiomegàlia

La cardiomegàlia és un engrandiment anormal del cor. Es tracta d'un signe que apareix en persones amb insuficiència cardíaca sistòlica crònica o alguna forma de miocardiopatia, especialment en les de tipus dilatat o hipertròfic.
Es presenta en diferents tipus de cardiopaties congènites: defecte del septe auricular, defecte del septe ventricular, defecte del septe auriculoventricular, ductus arteriosus persistent, tetralogia de Fallot, agènesi pericardíaca, anomalia d'Ebstein o transposició dels grans vasos.
Altres defectes congènits no cardíacs i poc freqüents, com les comunicacions pericardi-peritonials, són causa de cardiomegàlia.
També pot ser ocasionada per anomalies valvulars cardíaques: estenosi aòrtica, insuficiència mitral, insuficiència tricuspídea o insuficiència aòrtica. Es veu eventualment com a conseqüència d'aneurismes ventriculars, inclús calcificats, postinfàrtics.
La miocarditis (en un grau molt divers, segons sigui la seva etiologia) és una causa molt freqüent de cardiomegàlia. Les miocarditis víriques són la principal causa de cardiomegàlia neonatal adquirida de tipus dilatat.
Sovint, s'observen cardiomegàlies en un ampli grup de malalties sistèmiques: síndrome de Marfan, síndrome de Beckwith-Wiedemann, síndrome de Costello, malaltia de Gaucher, malaltia hemolítica del nounat, distrofia muscular de Becker, telangièctasi hemorràgica hereditària (malaltia d'Osler-Weber-Rendu), artritis reumatoide, esclerosi sistèmica, lupus eritematós sistèmic, anèmia drepanocítica, o desnutrició marasmàtica. L'amiloïdosi cardíaca, especialment en persones senils, és causa de cardiomegàlia. És un signe característic en la malaltia de Pompe, en la malaltia d'Anderson-Fabry, en la osteocondrodisplàsia hipertricòtica (síndrome de Cantú), en la síndrome LEOPARD i en la fase crònica de la tripanosomosi americana Es veu amb freqüència en malalts dialitzats. Gairebé un terç de les persones amb hipotiroïdisme primari no tractat la presenten i, ocasionalment, pot provocar disfàgia per compressió. És una troballa freqüent en altres disfuncions de la glàndula tiroide, com ara la tirotoxicosi, que alteren la normal contractilitat cardíaca.
El beri-beri cardiovascular (humit) és una de les causes de cardiomegàlia per avitaminosi. Una altra és l'escorbut. No és un fet infreqüent apreciar-la en les radiografies toràciques de nens amb raquitisme. També apareix cardiomegàlia en la malaltia de Keshan (una cardiomiopatia de predomini juvenil relacionada amb la deficiència de seleni i endèmica a zones del Nord-est de la Xina).
Els mixomes (neoplàsies benignes del teixit connectiu) i els lipomes cardíacs poden, de vegades, donar imatges radiològiques de cardiomegàlia massiva. Les neoplàsies malignes primàries cardíaques (predominantment limfomes, mesoteliomes i sarcomes) tenen una incidència molt baixa, però en alguns casos provoquen cardiomegàlies extremes. Els timolipomes gegants (un tipus de tumor benigne del tim) alteren excepcionalment la silueta radiogràfica del cor simulant una cardiomegàlia de grans dimensions. Les metàstasis provinents d'un carcinoma situat a un altre òrgan són una causa ocasional de cardiomegàlia. Hèrnies diafragmàtiques de diversa etiologia s'interpreten ocasionalment com cardiomegàlies, per la superposició d'estructures a les radiografies i els signes derivats de la compressió dels òrgans toràcics.
A banda de l'alcohol, diverses drogues d'abús poden produir cardiomegàlia. Entre elles, per exemple, la cocaïna, la metamfetamina i la iohimbina.
Els danys respiratoris derivats de l'inhalació de clor, sobretot per la hipertensió pulmonar que produeixen, són causa de cardiomegàlia.

## Classificació

La cardiomegàlia pot afectar un o ambdós ventricles i/o les aurícules. Habitualment es classifica de la següent manera:
* Cardiomegàlia per dilatació, que es deriva d'un dany que debilita el múscul cardíac, com un atac de cor. En els malalts que sofreixen un IAM, la quantificació del grau de cardiomegàlia pot ser un indicador d'importància pronòstica. Moltes formes de miocardiopatia dilatada (alcohòlica, infecciosa, familiar, tòxica, idiopàtica) originen cardiomegàlia, a causa de canvis en els unions desmosòmiques dels cardiomiòcits. Rares vegades es producte d'una dilatació adquirida massiva tan sols de l'aurícula esquerra, per regla general secundària a anomalies mitrals.
* Cardiomegàlia per hipertròfia: el més habitual és que la hipertròfia sigui del cor esquerre, o en casos més greus, de tot el cor. No obstant això, hi ha determinades patologies en què hi ha una hipertròfia aïllada d'alguna de les cambres cardíaques:
** Hipertròfia auricular, ja sigui esquerra o dreta, adquirida o congènita.
** Hipertròfia ventricular:
*** Hipertròfia ventricular esquerra, que pot derivar-se d'hipertensió arterial prolongada i provocar arrítmies cardíaques greus.
*** Hipertròfia ventricular dreta (sovint anomenada incorrectament cor pulmonale), que es pot produir per hipertensió pulmonar -tant adquirida com de tipus hereditari-, condicions que originin una fallida funcional de la vàlvula tricúspide o en casos d'hipertròfia ventricular esquerra d'anys d'evolució. Aquesta fou una de les manifestacions cardíaques de la síndrome de l'oli tòxic.
* Cardiomegàlia per exercici físic: El treball físic i l'entrenament esportiu poden ocasionar un engrandiment cardíac fisiològic (cor d'atleta o síndrome del cor atlètic) no indicatiu de cap patologia, que presenta una imatge radiològica "en globus" característica i que s'acompanya de bradicàrdia i canvis en l'ECG. Dit engrandiment, segons la hipòtesi de Morganroth, s'origina per una remodelació del ventricle esquerre com a resposta a un augment de la demanda muscular d'oxigen que es tradueix en una hipertròfia excèntrica o concèntrica en funció del tipus d'esport realitzat. No sempre és fàcil distingir entre aquesta forma de cardiomegàlia i una miocardiopatia hipertròfica de base, la qual pot tenir diverses expressions fenotípiques. Aquesta diferenciació pot ser clau a l'hora d'establir la causa fonamental d'una mort sobtada en esportistes joves sense patologia cardíaca evident.
Des del punt de vista radiològic, es considera que existeix una cardiomegàlia quan l'índex cardiotoràcic (la relació entre el diàmetre transvers del cor i el del tòrax o ICT) és superior a 0,5. Segons l'ICT, la cardiomegàlia es classifica en quatre graus:
| Grau | ICT |
| I | entre 0,51 i 0,55 |
| II | entre 0,56 i 0,60 |
| III | entre 0,61 i 0,65 |
| IV | superior a 0,65 |
Cal tenir present que un ICT augmentat pot tenir causes diferents a la cardiomegàlia: embassament pericardíac, abundància de greix epicàrdic o una espiració intensa. La cardiomegàlia ocasionada per un excés de teixit adipós cardíac acostuma a tenir relació amb diversos factors de risc coronari clínicament significatius.
En nens, els valors de l'ICT són diferents. Existeix una cardiomegàlia quan l'ICT és major de 0,65 en els nounats, de 0,55-0,60 en els lactants, de 0,50 en els preescolars i de 0,45 en els escolars. De tota manera, aquest paràmetre és poc valorable en nounats i lactants, ja que costa molt obtenir una radiografia de tòrax en inspiració complerta i l'ombra tímica modifica el contorn cardíac. Segons el cas, si la imatge radiològica s'acompanya de signes clínics i electrocardiogràfics/ecogràfics, cal sospitar la presència d'una cardiopatia congènita. Durant les primeres hores de vida del nounat la presència d'una cardiomegàlia transitòria és normal. Aquest fet es deu a l'entrada de sang addicional de la placenta al cordó umbilical abans de tallar-lo i a l'existència d'un flux hemàtic bidireccional entre el ductus arteriosus i el forat oval, estructures que habitualment es tanquen amb posterioritat de forma fisiològica.
Les noves tècniques de radiologia digital han comportat el desenvolupament de sistemes automatitzats basats en algoritmes matemàtics que detecten la cardiomegàlia amb una gran especificitat.
L'ecocardiografia té una major sensibilitat en el diagnòstic de la cardiomegàlia que la radiografia simple antero-posterior. Alguns especialistes opinen que són tècniques complementàries que es poden combinar eficaçment en el seguiment evolutiu a llarg termini de molts malalts, en especial a llocs on no hi ha centres mèdics d'alt nivell.
Des del punt de vista anatomopatològic, el pes de l'òrgan és el valor de referència per determinar l'existència o no de cardiomegàlia. Per establir si el pes d'un cor es normal o anormal, cal tenir en compte diferents variables: edat, sexe, índex de massa corporal, àrea de superfície corporal, ètnia o grup de població, etc.
El terme cor bovinum s'aplica a les cardiomegàlies extremes, de més de 800-1000 grams de pes, gairebé sempre amb una hipertròfia biventricular massiva i sovint excèntrica. S'observa sobretot en casos d'hipertensió arterial de llarga evolució, sífilis terciària o regurgitació valvular de predomini aòrtic; si bé ha estat descrit en adults amb una comunicació interventricular alta asimptomàtica.

## Pronòstic

El pronòstic de la cardiomegàlia varia molt en funció del seu grau i del mecanisme causal. Malgrat els avenços terapèutics, la taxa de mortalitat a curt i a mitjà termini dels malalts cardiomegàlics que presenten una alteració important de la fracció d'ejecció (valor percentual que mesura la disminució volumètrica del ventricle esquerre del cor en sístole respecte a la que té en diàstole) segueix sent significativament alta.

## Bibliografia

* Vanhaebost, Jessica; Faouzi, Mohamed; Mangin, Patrice; Michaud, Katarzyna. New reference tables and user-friendly Internet application for predicted heart weights (en anglès). Int J Legal Med, 2014 Jul; 128 (4), pp: 615-620. DOI 10.1007/s00414-013-0958-9 [Consulta: 28 agost 2017]. Disponible a: https://www.researchgate.net/publication/259700487_New_reference_tables_and_user-friendly_Internet_application_for_predicted_heart_weights
* Carroll, David; Gaillard, Frank; Yonso, Mohammad O.; et al. Cardiomegaly (en anglès). Radiopaedia.org, Radiology Reference Articles, 2019 Gen; 12661 (rev) [Consulta: 21 juliol 2019].

## Referències

* ↑ Cardiomegaly (cardiomegàlia) a National Library of Medicine - Medical Subject Headings (en anglès).
* ↑ Anderson, P «Dilated Cardiomyopathy» (en anglès). PEIR: Digital Library/Cardiovascular/Gross, 2013 Ag 1; 00008776, pags: 1 [Consulta: 2 octubre 2019].
* ↑ Centeno Malfaz, F; Alcalde Martín, C «Miocardiopatías» (en castellà). Pediatr Integral, 2012; XVI (8), pp: 647-655. ISSN: 1135-4542 [Consulta: 7 novembre 2017].
* ↑ Gessner, IH «Ostium Secundum Atrial Septal Defects» (en anglès). Medscape. WebMD, 2017; 7 Gen, pàgs: 2 [Consulta: 2 abril 2017].
* ↑ Spicer DE, Hsu HH, Co-Vu J, Anderson RH, Fricker FJ «Ventricular septal defect» (en anglès). Orphanet J Rare Dis, 2014 Des 19; 9, pp: 144. DOI: 10.1186/s13023-014-0144-2. PMC: 4316658. PMID: 25523232 [Consulta: 22 juliol 2019].
* ↑ Craig, B «Atrioventricular septal defect: from fetus to adult» (en anglès). Heart, 2006 Des; 92 (12), pp: 1879-1885. DOI: 10.1136/hrt.2006.093344. PMC: 1861295. PMID: 17105897 [Consulta: 22 juliol 2019].
* ↑ Ruiz González, MA; Gómez Guzmán, E; Párraga Quiles, MJ; Tejero, MA; Guzmán Cabañas, JM «Ductus arterioso persistente» (en castellà). A: Protocolos Diagnóstico Terapeúticos de la AEP: Neonatologia, Cap. 36, 2008, pp: 353-361. ISSN: 2171-8172 [Consulta: 22 juliol 2019].
* ↑ Anderson, R; Bailliard, F «Tetralogía de Fallot» (en castellà). Orphanet, 2009 Gen; ORPHA:3303 (rev), pàgs: 4 [Consulta: 21 juliol 2019].
* ↑ Aristizabal Duque, CM; Sevilla Ruiz, T; Cambronero Cortinas, E; Revilla Orodea, A «Una causa poco común de cardiomegalia» (en castellà). Grupo de Trabajo de Cardio RM-TC de la SEC, 2019; Ag 27, pàgs: 7 [Consulta: 2 novembre 2019].
* ↑ Anderson, R «Malformación de Ebstein» (en castellà). Orphanet, 2010 Mar; ORPHA:1880 (rev), pàgs: 4 [Consulta: 21 juliol 2019].
* ↑ Barboza, JM; Dajani, NK; Glenn, LG; Angtuaco, TL «Prenatal Diagnosis of Congenital Cardiac Anomalies: A Practical Approach Using Two Basic Views» (en anglès). Radiographics, 2002 Set-Oct; 22 (5), pp: 1125-1137. DOI: 10.1148/radiographics.22.5.g02se171125. ISSN: 1527-1323. PMID: 12235342 [Consulta: 2 abril 2017].
* ↑ Haider R, Thomas DG, Ziady G, Cleland WP, Goodwin JF «Congenital pericardio-peritoneal communication with herniation of omentum into the pericardium. A rare cause of cardiomegaly» (en anglès). Br Heart J, 1973 Set; 35 (9), pp: 981-9842. ISSN: 0007-0769. PMC: 458738. PMID: 4270239 [Consulta: 16 setembre 2017].
* ↑ Anderson, P «Hypertrophy: Gross concentric LVH and RVH case of aortic stenosis» (en anglès). PEIR: Digital Library/Cardiovascular/Gross, 2013 Ag 1; 00001673, pags: 1 [Consulta: 30 setembre 2019].
* ↑ Mulla S, Siddiqui WJ «Tricuspid Regurgitation (Tricuspid Insufficiency)» (en anglès). StatPearls [Internet]. StatPearls Publishing LLC, 2019 Feb 17; NBK526121 (rev), pàgs: 10. PMID: 30252377 [Consulta: 4 octubre 2019].
* ↑ Roberts, WC; Podolak, MJ «The king of hearts: analysis of 23 patients with hearts weighing 1,000 grams or more» (en anglès). Am J Cardiol, 1985 Feb 1; 55 (4), pp: 485-494. DOI: 10.1016/0002-9149(85)90399-6. PMID: 3155900 [Consulta: 2 abril 2017].
* ↑ Babiker A, de Agustín JA, Jiménez-Quevedo P «Giant calcified cardiomegaly» (en anglès). Eur Heart J, 2009 Gen; 30 (2), pp: 130. DOI: 10.1093/eurheartj/ehn366. ISSN: 1522-9645. PMID: 18676968 [Consulta: 13 novembre 2017].
* ↑ Okada, R; Wakafuji, S «Myocarditis in autopsy» (en anglès). Heart Vessels Suppl, 1985; 1, pp: 23-29. DOI: 10.1007/BF02072354. ISSN: 1615-2573. PMID: 2956238 [Consulta: 3 abril 2017].
* ↑ Soares P, Rocha G, Pissarra S, Soares H, et al «Neonatal dilated cardiomyopathy» (en anglès/portuguès). Rev Port Cardiol, 2017 Mar; 36 (3), pp: 201-214. DOI: 10.1016/j.repc.2016.10.007. ISSN: 2174-2030. PMID: 28256370 [Consulta: 26 juliol 2019].
* ↑ Stuart, AG; Williams, A «/ Marfan's syndrome and the heart» (en anglès). Arch Dis Child, 2007 Abr; 92 (4), pp: 351–356. DOI: 10.1136/adc.2006.097469. PMC: 2083669. PMID: 17376944 [Consulta: 3 maig 2017].
* ↑ Shuman, C; Weksberg, R «Beckwith-Wiedemann syndrome» (en anglès). Orphanet, 2011 Des; ORPHA:116 (rev), pàgs: 5 [Consulta: 6 setembre 2019].
* ↑ Gripp, K «Síndrome de Costello» (en castellà). Orphanet, 2014 Maig; ORPHA:3071 (rev), pàgs: 5 [Consulta: 10 setembre 2019].
* ↑ Sheth JJ, Ankleshwaria CM, Mistri MA, Nanavaty N, Mehta SJ «Splenomegaly, Cardiomegaly, and Osteoporosis in a Child with Gaucher Disease» (en anglès). Case Rep Pediatr, 2011 Set 29; 2011, pp: 564868. DOI: 10.1155/2011/564868. PMC: 3350259. PMID: 22606518 [Consulta: 6 setembre 2019].
* ↑ Das, S «Hemolytic Disease of the Fetus and Newborn» (en anglès). A: Blood Groups, Chap. 3 (Tombak, A; Ed.) InTechOpen, 2019; Maig 16, pàgs: 24. ISBN 978-1-83881-105-1. DOI: 10.5772/intechopen.85316 [Consulta: 6 setembre 2019].
* ↑ Instituto do Coração of the Hospital das Clínicas - FMUSP «A 15-year-old male with progressive muscular dystrophy of the Becker type and severe heart failure» (en anglès). Arq Bras Cardiol, 2000 Abr; 74 (4), pp: 360-364. DOI: 10.1590/s0066-782x2000000400008. ISSN: 1678-4170. PMID: 10967589 [Consulta: 6 setembre 2019].
* ↑ Cho D, Kim S, Kim M, Seo YH, et al «Two Cases of High Output Heart Failure Caused by Hereditary Hemorrhagic Telangiectasia» (en anglès). Korean Circ J, 2012 Des; 42 (12), pp: 861-865. DOI: 10.4070/kcj.2012.42.12.861. PMC: 3539055. PMID: 23323127 [Consulta: 1r agost 2019].
* ↑ Choe, W; Mehlman, D «Images in clinical medicine. Mediastinal abnormalities in systemic sclerosis» (en anglès). N Engl J Med, 2000 Des 14; 343 (24), pp: 1771. DOI: 10.1056/NEJM200012143432405. ISSN: 0028-4793. PMID: 11114316 [Consulta: 3 maig 2017].
* ↑ Alves, UD; Lopes, AJ; Maioli, MC; Soares, AR; et al «Changes seen on computed tomography of the chest in mildly symptomatic adult patients with sickle cell disease» (en anglès). Radiol Bras, 2016 Jul-Ag; 49 (4), pp: 214-219. DOI: 10.1590/0100-3984.2015.0111. PMC: 5073386. PMID: 27777473 [Consulta: 3 maig 2017].
* ↑ Kumar N, Pandita A, Sharma D, Kumari A, et al «To Identify Myocardial Changes in Severely Malnourished Children: A Prospective Observational Study» (en anglès). Front Pediatr, 2015 Set 3; 3, pp: 57. DOI: 10.3389/fped.2015.00057. PMC: 4558470. PMID: 26389105 [Consulta: 9 setembre 2019].
* ↑ León, R; Sánchez-Sánchez, G; Sánchez-Martínez, R; Ramos, JM «Amiloidosis cardiaca por transtiretina en su variedad senil en varón de 68 años con ascitis» (en castellà). Rev Clin Esp, 2015; 215 (6), pp: 346-348. DOI: 10.1016/j.rce.2015.02.003. ISSN: 0014-2565 [Consulta: 29 agost 2017].
* ↑ Bijvoet, AG; van de Kamp, EH; Kroos, MA; Ding, JH; et al «Generalized glycogen storage and cardiomegaly in a knockout mouse model of Pompe disease» (en anglès). Hum Mol Genet, 1998 Gen; 7 (1), pp: 53-62. DOI: 10.1093/hmg/7.1.53. ISSN: 1460-2083. PMID: 9384603 [Consulta: 6 maig 2017].
* ↑ Nagueh, SF «Anderson-Fabry disease and other lysosomal storage disorders» (en anglès). Circulation, 2014 Set 23; 130 (13), pp: 1081-1090. DOI: 10.1161/CIRCULATIONAHA.114.009789. ISSN: 1524-4539. PMID: 25245844 [Consulta: 10 agost 2019].
* ↑ Rojo, J; Femitha, P; Harikrishnan, KN; Bahubali, DG; et al «Cantu syndrome - A case report» (en anglès). Curr Pediatr Res, 2012; 16 (1), pp: 1-4. ISSN: 0971-9032 [Consulta: 4 octubre 2019].
* ↑ Nakagama Y, Inuzuka R, Ichimura K, Hinata M, et al «Accelerated Cardiomyocyte Proliferation in the Heart of a Neonate With LEOPARD Syndrome-Associated Fatal Cardiomyopathy» (en anglès). Circ Heart Fail, 2018 Abr; 11 (4), pp: e004660. DOI: 10.1161/CIRCHEARTFAILURE.117.004660. ISSN: 1941-3297. PMID: 29602897 [Consulta: 14 octubre 2019].
* ↑ Rassi, A Jr; Rassi, A; Rassi, SG «Predictors of mortality in chronic Chagas disease: a systematic review of observational studies» (en anglès). Circulation, 2007 Mar 6; 115 (9), pp: 1101-1108. DOI: 10.1161/CIRCULATIONAHA.106.627265. PMID: 17339568 [Consulta: 6 maig 2017].
* ↑ Shin, MC; Lee, MY; Huang, JC; Tsai YC; et al «Association of Brachial-Ankle Pulse Wave Velocity and Cardiomegaly With Aortic Arch Calcification in Patients on Hemodialysis» (en anglès). Medicine (Baltimore), 2016 Ma; 95 (19), pp: e3643. DOI: 10.1097/MD.0000000000003643. PMC: 4902526. PMID: 27175684 [Consulta: 6 maig 2017].
* ↑ Alzaidy, MS «Cardiovascular Manifestations of Hypothyroidism» (en anglès). Medical Journal of Babylon, 2011 Jun; 8 (4), pp: 592-601. ISSN: 2312-6760 [Consulta: 6 novembre 2017].
* ↑ Girotra M, Bhatia A «Cardiogenic Dysphagia: An Unusual Case» (en anglès). Saudi J Gastroenterol, 2012 Gen-Feb; 18 (1), pp: 73. DOI: 10.4103/1319-3767.91725. PMC: 3271701. PMID: 22249099 [Consulta: 6 novembre 2017].
* ↑ Staffurth JS, Morrison ND «Heart size in thyrotoxicosis» (en anglès). Postgrad Med J, 1968 Des; 44 (518), pp: 885-890. ISSN: 0032-5473. PMC: 2466654. PMID: 4243171 [Consulta: 7 novembre 2017].
* ↑ López Gastón, OD; Malvino, ER; McLoughlin, D; Osatnik, J «Beriberi cardiovascular agudo (Shoshin-Beriberi)» (en castellà). Medicina (B. Aires), 2002 Jul-Ag; 62 (4), pp: 331-334. ISSN: 1669-9106 [Consulta: 10 agost 2019].
* ↑ Singh D, Chan W «Cardiomegaly and generalized oedema due to vitamin C deficiency» (en anglès). Singapore Med J, 1974 Mar; 15 (1), pp: 60-63. ISSN: 0037-5675. PMID: 4276407 [Consulta: 11 agost 2019].
* ↑ Uday S, Fratzl-Zelman N, Roschger P, Klaushofer K, et al «Cardiac, bone and growth plate manifestations in hypocalcemic infants: revealing the hidden body of the vitamin D deficiency iceberg» (en anglès). BMC Pediatr, 2018 Jun 26; 18 (1), pp: 183. DOI: 10.1186/s12887-018-1159-y. PMC: 6019205. PMID: 29940979 [Consulta: 4 octubre 2019].
* ↑ Bell, DJ; Weerakkody, Y «Keshan disease» (en anglès). Radiopaedia.org, 2019 Jul; 64526 (rev), pàgs: 2 [Consulta: 10 setembre 2017].
* ↑ Grebenc ML, Rosado-de-Christenson ML, Green CE, Burke AP, Galvin JR «Cardiac myxoma: imaging features in 83 patients» (en anglès). Radiographics, 2002 Mai-Jun; 22 (3), pp: 673-689. DOI: 10.1148/radiographics.22.3.g02ma02673. ISSN: 1527-1323. PMID: 12006696 [Consulta: 29 agost 2017].
* ↑ Yamamoto T, Nejima J, Ino T, Takano T, et al «A case of massive left atrial lipoma occupying pericardial space» (en anglès). Jpn Heart J, 2004 Jul; 45 (4), pp: 715-721. DOI: 10.1536/jhj.45.715. ISSN: 1348-673X. PMID: 15353885 [Consulta: 29 agost 2017].
* ↑ Chen CF, Hsieh PP, Lin SJ «Primary cardiac lymphoma with unusual presentation: A report of two cases» (en anglès). Mol Clin Oncol, 2017 Mar; 6 (3), pp: 311-314. DOI: 10.3892/mco.2017.1131. PMC: 5403538. PMID: 28451404 [Consulta: 25 octubre 2019].
* ↑ Istomin V, Blondheim DS, Meisel SR, Frimerman A, et al «Pericardial Effusion due to Primary Malignant Pericardial Mesothelioma: A Common Finding but an Uncommon Cause» (en anglès). Case Rep Med, 2016 Nov; 2016, pp: 4810901. DOI: 10.1155/2016/4810901. PMC: 5149636. PMID: 28003826 [Consulta: 14 octubre 2019].
* ↑ De la Torre J, Mayayo E, Fernández F «Varón con masa intracardíaca e insuficiencia cardíaca» (en castellà). Rev Esp Patol, 2003; 36 (3), pp: 339-346. ISSN: 1699-8855 [Consulta: 25 juliol 2019].
* ↑ Torres Redondo, M; Maciel, J; Bastos, P «A Big Heart! Or Not?» (en anglès). Arch Bronconeumol, 2017 Gen; 53 (1), pp: 30. DOI: 10.1016/j.arbr.2016.03.016. ISSN: 0300-2896. PMID: 27004473 [Consulta: 15 novembre 2017].
* ↑ Gunjiganvi M, Singh KK, Harsha HS, Bipin T «Cardiac metastasis from gallbladder carcinoma» (en anglès). Int J Surg Case Rep, 2013; 4 (12), pp: 1156-1158. DOI: 10.1016/j.ijscr.2013.10.008. PMC: 3860051. PMID: 24291682 [Consulta: 25 juliol 2019].
* ↑ Cheng, FY; Chien, DK «Diaphragmatic Hernia Mimicking Congestive Heart Failure» (en anglès). International Journal of Gerontology, 2017 Mar; 11 (1), pp: 49-50. DOI: 10.1016/j.ijge.2016.02.006. ISSN: 1873-9598 [Consulta: 17 setembre 2017].
* ↑ Dubrey SW, Singh VD, Mittal TK «Hernia of Morgagni: an unusual cause of apparent 'cardiomegaly'» (en anglès). Eur Heart J, 2013 Mar; 34 (10), pp: 710. DOI: 10.1093/eurheartj/ehs477. ISSN: 0195-668X. PMID: 23303657 [Consulta: 17 setembre 2017].
* ↑ Vázquez-Ramírez EM, Mata-Vicente JF «Cardiomiopatía secundaria al consumo de alcohol» (en castellà). Med Int Mex, 2016 Gen; 32 (1), pp: 93-102. ISSN: 2310-2799 [Consulta: 3 octubre 2019].
* ↑ Cooper CJ, Said S, Alkhateeb H, Rodriguez E, et al «Dilated cardiomyopathy secondary to chronic cocaine abuse: a case report» (en anglès). BMC Res Notes, 2013 Des 17; 6, pp: 536. DOI: 10.1186/1756-0500-6-536. PMC: 3866926. PMID: 24341463 [Consulta: 14 octubre 2019].
* ↑ Qutrio Baloch Z, Hussain M, Agha Abbas S, Perez JL, Ayyaz M «Methamphetamine-Induced Cardiomyopathy (MACM) in a Middle-Aged Man; a Case Report» (en anglès). Emerg (Tehran), 2018; 6 (1), pp: e9. ISSN: 2345-4563. PMC: 5827055. PMID: 29503834 [Consulta: 3 octubre 2019].
* ↑ Anderson C, Anderson D, Harre N, Wade N «Case study: two fatal case reports of acute yohimbine intoxication» (en anglès). J Anal Toxicol, 2013 Oct; 37 (8), pp: 611-614. DOI: 10.1093/jat/bkt057. ISSN: 1945-2403. PMID: 23846025 [Consulta: 18 agost 2017].
* ↑ White CW, Martin JG «Chlorine gas inhalation: human clinical evidence of toxicity and experience in animal models» (en anglès). Proc Am Thorac Soc, 2010 Jul; 7 (4), pp: 257-263. DOI: 10.1513/pats.201001-008SM. PMC: 3136961. PMID: 20601629 [Consulta: 17 octubre 2017].
* ↑ Battler A, Karliner JS, Higgins CB, Slutsky R, et al «The initial chest x-ray in acute myocardial infarction. Prediction of early and late mortality and survival» (en anglès). Circulation, 1980 Maig; 61 (5), pp: 1004-1009. ISSN: 0009-7322. PMID: 6444853 [Consulta: 17 agost 2017].
* ↑ Jaulent-Huertas L, Consuegra-Sánchez L, Vicente-Gilabert M, Melgarejo-Moreno A, et al «Importancia de la presencia de cardiomegalia en el pronóstico de los pacientes con infarto agudo de miocardio» (en castellà). Emergencias, 2015 Oct; 27 (5), pp: 294-300. ISSN: 1137-6821. PMID: 29087053 [Consulta: 4 novembre 2017].
* ↑ Castro Beiras A, Monserrat L, Hermida M «Miocardiopatía dilatada familiar: situación actual y beneficios clínicos de la investigación bàsica» (en castellà). Rev Esp Cardiol, 2003; 56 (Supl 1), pp: 7-12. ISSN: 1579-2242. PMID: 15626357 [Consulta: 16 octubre 2017].
* ↑ Harvey PA, Leinwand LA «The cell biology of disease: cellular mechanisms of cardiomyopathy» (en anglès). J Cell Biol, 2011 Ag 8; 194 (3), pp: 355-365. DOI: 10.1083/jcb.201101100. PMC: 3153638. PMID: 21825071 [Consulta: 24 juliol 2017].
* ↑ Puri A, Vijay SK, Chaudhary G, Narain VS, et al «A rare case of huge cardiomegaly» (en anglès). J Am Coll Cardiol, 2012 Nov 6; 60 (19), pp: 1985. DOI: 10.1016/j.jacc.2012.04.061. ISSN: 1558-3597. PMID: 23117103 [Consulta: 1r agost 2019].
* ↑ de Pablo Márquez, B; Arévalo Genicio, A; Serra Gallego, M «Cardiomegalia gigante» (en castellà). FMC, 2013 Maig; 20 (5), pp: 299-300. DOI: 10.1016/S1134-2072(13)70581-4. ISSN: 1134-2072 [Consulta: 11 novembre 2019].
* ↑ Çağlı K, Karakurt M, Kısacık HL, Özdemir M, Gölbaşı Z «Disproportionate right heart enlargement in a patient with small atrial septal defect: Hidden abnormal pulmonary venous retorn» (en anglès). Turk Kardiyol Dern Ars, 2018 Des; 46 (8), pp: 738. DOI: 10.5543/tkda.2018.84669. ISSN: 1308-4488. PMID: 30516537 [Consulta: 25 juliol 2019].
* ↑ Seymour, T; Biggers, A «What is a left atrial enlargement?» (en anglès). Newsletter, MNT. Healthline Media UK, 2018; Mar 18 (rev), pàgs: 5 [Consulta: 25 juliol 2019].
* ↑ Cardiomegalia a Medciclopedia: Diccionari il·lustrat de termes mèdics.
* ↑ Anderson, P «Left ventricular hypertrophy, bicuspid aortic valve» (en anglès). PEIR: Digital Library/Cardiovascular/Gross, 2013 Ag 1; 00015939, pags: 1 [Consulta: 30 setembre 2019].
* ↑ Kahan, T; Bergfeldt, L «Left ventricular hypertrophy in hypertension: its arrhythmogenic potential» (en anglès). Heart, 2005 Feb; 91 (2), pp: 250-256. DOI: 10.1136/hrt.2004.042473. PMC: 1768675. PMID: 15657259 [Consulta: 9 octubre 2015].
* ↑ Hernández Simón, P; Lázaro Salvador, M; Alcalá López, JE; Maicas Bellido, C «Cor pulmonale» (en castellà). Medicine, 2017 Jun; 12 (35), pp: 2116-2126. DOI: 10.1016/j.med.2017.06.004. ISSN: 0304-5412 [Consulta: 25 juliol 2019].
* ↑ Anderson, P «Right ventricular hypertrophy in a patient with pulmonary hypertension of unknown etiology» (en anglès). PEIR: Digital Library/Cardiovascular/Gross, 2013 Ag 1; 00015965, pags: 1 [Consulta: 30 setembre 2019].
* ↑ Austin ED, Loyd JE, Phillips JA III «Heritable Pulmonary Arterial Hypertension» (en anglès). GeneReviews® [Internet]. NCBI, US National Library of Medicine, 2015 Jun 15; NBK1485 (rev), pàgs: 24. PMID: 20301658 [Consulta: 18 agost 2019].
* ↑ Bhattacharya PT, Sharma S «Right Ventricular Hypertrophy» (en anglès). StatPearls [Internet]. StatPearls Publishing LLC, 2019 Abr 5; NBK499876 (rev), pàgs: 13. PMID: 29763051 [Consulta: 25 juliol 2019].
* ↑ James, TN «The toxic oil syndrome» (en anglès). Clin Cardiol, 1994 Set; 17 (9), pp: 463-470. DOI: 10.1002/clc.4960170902. ISSN: 1932-8737. PMID: 8001309 [Consulta: 18 agost 2019].
* ↑ Huston TP, Puffer JC, Rodney WM «The Athletic Heart Syndrome» (en anglès). N Engl J Med, 1985 Jul 4; 313 (1), pp: 24-32. DOI: 10.1056/NEJM198507043130106. ISSN: 0028-4793. PMID: 3158817 [Consulta: 29 juliol 2019].
* ↑ Titcomb, CP Jr «Matters of the Athletic Heart» (en anglès). J Insur Med, 2003; 35 (3-4), pp: 179-182. ISSN: 0743-6661. PMID: 14971091 [Consulta: 4 abril 2017].
* ↑ Lewis EJ, McKillop A, Banks L «The Morganroth hypothesis revisited: endurance exercise elicits eccentric hypertrophy of the heart» (en anglès). J Physiol, 2012 Jun 15; 590 (Pt 12), pp: 2833–2834. DOI: 10.1113/jphysiol.2011.226217. PMC: 3448147. PMID: 22707591 [Consulta: 4 novembre 2017].
* ↑ Sheikh N, Papadakis M, Schnell F, Panoulas V, et al «Clinical Profile of Athletes With Hypertrophic Cardiomyopathy» (en anglès). Circ Cardiovasc Imaging, 2015 Jul; 8 (7), pp: e003454. DOI: 10.1161/CIRCIMAGING.114.003454. ISSN: 1941-9651. PMID: 26198026 [Consulta: 5 novembre 2017].
* ↑ López Aguilera, J «Radiología cardíaca y grandes vasos» (en castellà). Diagnóstico por imagen 15. Aula Mir, Cap. 3. Editorial Médica Panamericana, 2012, pp: 41-48. ISBN 9788461603985 [Consulta: 2 gener 2017].
* ↑ Díaz Arrieta G, Mendoza Hernández ME, Hernández Cabrera J, Robles Parra HM, et al «Valoración de índice cardiotorácico mediante radiografía de tórax y eco-cardiograma» (en castellà). Arch Cardiol Mex, 2006 Abr-Jun; 76 (2), pp: 179-84. ISSN: 1405-9940. PMID: 16859214 [Consulta: 7 maig 2017].
* ↑ Gaillard, F «Cardiothoracic ratio» (en anglès). Radiopaedia.org, 2016, Mar 18, pàgs: 2 [Consulta: 17 juliol 2017].
* ↑ Baker NC, Assal C, Shirani J «Clinical significance of cardiomegaly caused by cardiac adiposity» (en anglès). Am J Cardiol, 2012 Maig 1; 109 (9), pp: 1374-1378. DOI: 10.1016/j.amjcard.2011.12.034. ISSN: 1879-1913. PMID: 22341922 [Consulta: 27 agost 2019].
* ↑ Ibáñez Fernández, A; Díez Tomás, JJ «Exploración cardiológica básica» (en castellà). Bol Pediatr, 2006; 46 (Supl 2), pp: 273-280. ISSN: 0214-2597 [Consulta: 17 juliol 2017].
* ↑ Romera, G; Zunzunegui, JL «Recién nacido con sospecha de cardiopatía congénita» (en castellà). Protocolos de Neonatologia. AEP, 2008; 35, 2ª Ed, pp: 346-352. ISSN: 2171-8172 [Consulta: 19 juliol 2017].
* ↑ Álvares, BR; Pereira, ICM; Aires de Araújo, S; Inoue, ET «Normal findings on chest x-rays of neonates» (en anglès). Radiol Bras, 2006 Nov-Des; 39 (6), pp: 435-440. DOI: 10.1590/S0100-39842006000600012. ISSN: 1678-7099 [Consulta: 10 agost 2019].
* ↑ Torres-Robles, F; Rosales-Silva, AJ; Gallegos-Funes, FJ; Bazán-Trujillo, I «A robust neuro-fuzzy classifier for the detection of cardiomegaly in digital chest radiographies» (en anglès). DYNA, 2014 Jul-Ag; 81 (186), pp: 35. DOI: 10.15446/dyna.v81n186.37797. ISSN: 0012-7361 [Consulta: 17 setembre 2017].
* ↑ Ebenezer, J; Rao, ACS «Computer Aided Analysis of Chest X-Ray Images for Early Detection of Cardiomegaly using Euler Numbers» (en anglès). IJSRCSEIT, 2017; 2 (7), pp: 338-346. ISSN: 2456-3307 [Consulta: 15 setembre 2017].
* ↑ Biharas Monfared A, Agha Farajollah S, Sabour F, Farzanegan R, Taghdisi S «Comparison of Radiological Findings of Chest X-Ray With Echocardiography in Determination of the Heart Size» (en anglès). Iran Red Crescent Med J, 2015 Gen; 17 (1), pp: e18242. DOI: 10.5812/ircmj.18242. PMC: 4341405. PMID: 25763274 [Consulta: 14 novembre 2017].
* ↑ Kitzman DW, Scholz DG, Hagen PT, Ilstrup DM, Edwards WD «Age-Related Changes in Normal Human Hearts During the First 10 Decades of Life. Part II (Maturity): A Quantitative Anatomic Study of 765 Specimens From Subjects 20 to 99 Years Old» (en anglès). Mayo Clin Proc, 1988 Feb; 63 (2), pp: 137-146. DOI: 10.1016/S0025-6196(12)64946-5. PMID: 3276974 [Consulta: 7 novembre 2017].
* ↑ Scholz DG, Kitzman DW, Hagen PT, Ilstrup DM, Edwards WD «Age-related changes in normal human hearts during the first 10 decades of life. Part I (Growth): A quantitative anatomic study of 200 specimens from subjects from birth to 19 years old» (en anglès). Mayo Clin Proc, 1988 Feb; 63 (2), pp: 126-136. DOI: 10.1016/S0025-6196(12)64945-3. PMID: 3276973 [Consulta: 7 novembre 2017].
* ↑ «Cor bovinum: Large heart» (en anglès). J Med Imaging Radiat Oncol, 2018 Oct; 62 (Supl 1), pp: 25. DOI: 10.1111/1754-9485.12_12785. ISSN: 1754-9485. PMID: 30309143 [Consulta: 2 octubre 2019].
* ↑ Reith G, Busch B, Verhoff MA «The term cor bovinum: A literature study on the history of an analogy» (en anglès). Virchows Arch, 2009 Oct; 455 (4), pp: 395-396 (article de subscripció). DOI: 10.1007/s00428-009-0839-2. ISSN: 0945-6317. PMID: 19823868 [Consulta: 13 novembre 2017].
* ↑ Amin H, Siddiqui WJ «Cardiomegaly» (en anglès). StatPearls [Internet]. StatPearls Publishing LLC, 2019 Jun 4; NBK542296 (rev), pàgs: 7. PMID: 31194436 [Consulta: 24 juliol 2019].

## Enllaços externs

* What is Cardiomegaly?. Bright, S (en anglès).
* Enlarged heart. Mayo Clinic (en anglès).
* Índice cardiotorácico. Clasificaciones Médicas. 2015, Agost. (en castellà).